
22-TA-3540: Noteikumu projekts (Jauns)
Eiropas Savienības kohēzijas politikas programmas 2021.–2027.gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp, veicinot noturību izglītošanā un mācībās attālinātā un tiešsaistes režīmā”  4.2.1.7. pasākuma “Pirmsskolas izglītības iestāžu infrastruktūras attīstība” īstenošanas noteikumi
TA saskaņojamie dokumenti
Noteikumu projekts 3.0
Anotācija (ex-ante) 3.0
MK sēdes protokollēmuma projekts 2.0
Atzinuma sniedzējs
Latvijas Lielo pilsētu asociācija
Atzinums iesniegts
13.03.2023.
Atzinuma sniegšanas termiņš
13.03.2023.
Saskaņošanas rezultāts
Nesaskaņots
Pieejamības statuss
Vispārpieejams

	1.
	Noteikumu projekts
20. Projekta iesniedzējs vienā projekta iesniegumā var iekļaut investīcijas vienā pašvaldības pirmsskolas izglītības iestādē, kas ir reģistrēta Izglītības iestāžu reģistrā un īsteno licencētu pirmsskolas izglītības programmu.
	Iebildums
Ja projekta iesniedzējs plāno īstenot darbību atbilstoši noteikumu projekta 26.1. apakšpunktā minētajam (26.1. jaunas pirmsskolas izglītības iestādes būvniecība), tad pirms būvniecības to nevar reģistrēt Izglītības iestāžu reģistrā, līdz ar to noteikumu projekta punkts nav izpildāms. Lūdzam precizēt noteikumu projekta 26.1. apakšpunkta formulējumu.
Piedāvātā redakcija
-
	Aija Mazitāne (LLPA) (Jānis Cunskis (LLPA) vietā)

	2.
	Noteikumu projekts
21.2. prognozi par pirmsskolas vecuma bērnu skaitu pašvaldībā turpmākajos piecos gados novada teritoriālo vienību vai valstspilsētu noteikto teritoriālo iedalījumu griezumā (ja tas ir iespējams no datu pieejamības viedokļa), kas pamato projekta ilgtspēju, tai skaitā, izvērtējot un analizējot citus risinājumus pirmsskolas izglītības iestāžu pieejamības veicināšanai.
	Priekšlikums
Lūdzam paredzēt papildināt noteikumu projektu, ka prognoze var tikt aprēķināta arī citā atsevišķā dokumentā, ņemot vērā, ka ir pašvaldības, kurās ir apstiprināta attīstības programma un tajā nav tieši veikta statistiska prognoze, izdalot konkrēti pirmsskolas vecuma bērnus, tajā pašā laikā, pašvaldība var izstrādāt papildus dokumentu, kurā šāda prognoze tiek aprēķināta.
Piedāvātā redakcija
-
	Aija Mazitāne (LLPA) (Jānis Cunskis (LLPA) vietā)

	3.
	Noteikumu projekts
24. Pasākuma ietvaros atbalstu var saņemt pašvaldības, kurās uz projekta iesnieguma iesniegšanas brīdi - attiecīgā mācību gada 1.oktobrī - pirmsskolas vecuma bērnu skaits rindā uz pašvaldību pirmsskolas izglītības iestādēm ir lielāks par 100 (ja projektu plānots īstenot novada pašvaldības, kuru 2029. gadā ir plānots apvienot saskaņā ar Administratīvo teritoriju un apdzīvoto vietu likumu, teritoriālajā vienībā uz attiecīgā mācību gada 1.oktobri abās apvienojamajās pašvaldībās kopā pirmsskolas vecuma bērnu skaits rindā uz pašvaldību pirmsskolas izglītības iestādēm ir lielāks par 100), un attiecīgās novada pašvaldības teritoriālā iedalījuma vienībā, kurā ir plānots īstenot projektu, pirmsskolas vecuma bērnu skaits rindā uz vietu pašvaldību pirmsskolas izglītības iestādēs (atbilstoši Vides aizsardzības un reģionālās attīstības ministrijas  tīmekļvietnē vai citā tīmekļvietnē norādītajiem datiem, kas publicēti saskaņā ar  aktuālo normatīvo regulējumu par informācijas publicēšanu par pirmsskolas vecuma bērnu skaitu pašvaldībās):
	Priekšlikums
Liepājas valstspilsētas pašvaldības priekšlikums:
Šī brīža noteikumu projekta redakcijā izdalīti divi punkti (24. un 25. punkts), kurā noteiktas prasības pašvaldību atbilstībai, lai pasākuma ietvaros saņemtu atbalstu. Atkāroti lūdzam skaidrot, vai 24. punkta un 25. punkta formulējumi neierobežo valstspilsētu (kurām pirmsskolas vecuma bērnu skaits rindā uz pašvaldību pirmsskolas izglītības iestādēm ir lielāks par 100) iespējas iesniegt projekta pieteikumu un saņemt līdzfinansējumu pasākuma ietvaros. 
Piedāvātā redakcija
-
	Aija Mazitāne (LLPA) (Jānis Cunskis (LLPA) vietā)



